CELEX: 62014CN0583
Language: el
Date: 2014-12-18 00:00:00
Title: Υπόθεση C-583/14: Αίτηση προδικαστικής αποφάσεως την οποία υπέβαλε το Szombathelyi Közigazgatási és Munkaügyi Bíróság (Ουγγαρία) στις 18 Δεκεμβρίου 2014 — Nagy κατά Vas Megyei Rendőr-főkapitányság

23.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 96/3
            
         Αίτηση προδικαστικής αποφάσεως την οποία υπέβαλε το Szombathelyi Közigazgatási és Munkaügyi Bíróság (Ουγγαρία) στις 18 Δεκεμβρίου 2014 — Nagy κατά Vas Megyei Rendőr-főkapitányság
   (Υπόθεση C-583/14)
   (2015/C 096/04)
   Γλώσσα διαδικασίας: η ουγγρική
   
      Αιτούν δικαστήριο
   
   Szombathelyi Közigazgatási és Munkaügyi Bíróság
   
      Διάδικοι στην υπόθεση της κύριας δίκης
   
   
      Προσφεύγων: Benjámin Dávid Nagy
   
      Καθής: Vas Megyei Rendőr-főkapitány
   
      Προδικαστικά ερωτήματα
   
   
               1.
            
            
               Αντιτίθεται το άρθρο 18 της Συνθήκης για τη λειτουργία της Ευρωπαϊκής Ένωσης σε νομοθεσία κράτους μέλους, όπως η επίμαχη στην υπόθεση της κύριας δίκης, κατά την οποία, κατά κανόνα, στο εν λόγω κράτος μέλος επιτρέπεται να κυκλοφορούν μόνον τα οχήματα που διαθέτουν διοικητική άδεια και πινακίδες κυκλοφορίας του εν λόγω κράτους μέλους και ότι πρόσωπο που έχει την κατοικία του στο κράτος αυτό και δεν έχει την ιδιότητα εργαζομένου βάσει του δικαίου της Ένωσης και το οποίο επικαλείται εξαίρεση προβλεπόμενη από την εθνική νομοθεσία, λόγω του ότι χρησιμοποιεί όχημα που έθεσε στη διάθεσή του οικονομικός φορέας του οποίου η έδρα βρίσκεται σε άλλο κράτος μέλος, οφείλει να είναι σε θέση να αποδείξει κατά τον επιτόπιο αστυνομικό έλεγχο ότι συντρέχουν οι προϋποθέσεις που θεσπίζει η εν λόγω νομοθεσία του κράτους μέλους, άλλως του επιβάλλεται πάραυτα και χωρίς δυνατότητα απαλλαγής το πρόστιμο επιβάλλεται σε περίπτωση παραβάσεως της υποχρεώσεως περί ταξινομήσεως του οχήματος;
            
         
               2.
            
            
               Έχει το άρθρο 20, παράγραφος 2, στοιχείο α', της Συνθήκης για τη λειτουργία της Ευρωπαϊκής Ένωσης την έννοια ότι αντιβαίνει σε αυτό νομοθεσία κράτους μέλους, όπως η επίμαχη στην υπόθεση της κύριας δίκης, κατά την οποία, κατά κανόνα, στο εν λόγω κράτους μέλους επιτρέπεται να κυκλοφορούν μόνον τα οχήματα που διαθέτουν διοικητική άδεια και πινακίδες κυκλοφορίας του εν λόγω κράτους μέλους και ότι πρόσωπο που έχει την κατοικία του στο κράτος αυτό και δεν έχει την ιδιότητα εργαζομένου βάσει του δικαίου της Ένωσης και το οποίο επικαλείται εξαίρεση προβλεπόμενη από την εθνική νομοθεσία σε σχέση με την εν λόγω νομοθεσία, λόγω του ότι χρησιμοποιεί όχημα που έθεσε στη διάθεσή του οικονομικός φορέας του οποίου η έδρα βρίσκεται σε άλλο κράτος μέλος, οφείλει να είναι σε θέση να αποδείξει κατά τον επιτόπιο αστυνομικό έλεγχο ότι συντρέχουν οι προϋποθέσεις που θεσπίζει η εν λόγω νομοθεσία του κράτους μέλους, άλλως του επιβάλλεται πάραυτα και χωρίς δυνατότητα απαλλαγής το πρόστιμο επιβάλλεται σε περίπτωση παραβάσεως της υποχρεώσεως περί ταξινομήσεως του οχήματος;